description: Депутати предлагат в законопроекта да залегне конкретната сума от 1.27 млрд. лв., която ще бъде отпусната от фискалния резерв

title: БСП искат парите за "Белене" да се върнат до 15 години

maintext:
Преди да се пристъпи към отпускането на парите страната трябва да получи разрешение за държавната помощ от Европейската комисия.
© КРАСИМИР ЮСКЕСЕЛИЕВ
Една от критиките на БСП към законопроекта бе лисата на конкретна сума и на яснота как ще се връщат парите.
РБ: Плащане само след независима експертиза на реакторите
Плащането за "Белене" да стане само след независима експертиза на произведеното оборудване, а енергийният министър да направи публично арбитражното решение на съда в Женева и да отговори какви действия са предприети от правителството по обжалването му. Това предлагат да се запише в законопроекта за държавния кредит за НЕК депутатите от РБ Мартин Димитров и Петър Славов и Методи Андреев от ГЕРБ. Според тях, ако експертизата констатира например непълна окомплектовка или незавършеност на производството, трябва да се претендира обезщетение, включително и като се оспорят начисляваните лихви за забавено плащане.
Парите, които ще бъде отпуснати от фискалния резерв, за да се платят реакторите на АЕЦ "Белене" на руската "Атомстройекспорт", да бъдат фиксирани на 1.270 млрд. лв., а срокът за връщането да е до 15 години. Това предлагат да бъде записано депутати от БСП между първо и второ четене на законопроекта за предоставяне на помощ на Националната електрическа компания (НЕК) по арбитражното дело за ядрения проект. Тази седмица парламентът трябва да приеме окончателно текстовете за държавната помощ. Преди да се пристъпи към отпускането на парите обаче, страната трябва да получи и разрешение за държавната помощ от Европейската комисия.Законопроектът предвижда през бюджета на Министерството на енергетиката да бъде отпусната държавна помощ на НЕК заради решението на Международния арбитраж в Женева, който осъди компанията да плати 628.9 млн. евро. За нея няма да се дават обезпечения и да се плащат лихви. Текстовете бяха внесени за обсъждане миналата седмица, като за броени часове бяха одобрени първо от Министерския съвет, а след това и от парламента на първо четене. В законопроекта обаче не се посочва конкретна сума, а се казва, че парите трябва да покрият задълженията по арбитражното решение.Една от критиките на опозицията в лицето на БСП преди гласуването миналата седмица беше, че законопроектът не залага конкретна сума и не е ясно как тези пари ще се връщат. Според Жельо Бойчев от БСП, който е член на енергийната комисия, но не е сред вносителите на предложените допълнения, срокът от 15 години е определен с идеята, че за този период АЕЦ "Белене" може да бъде изградена и да генерира възвращаемост, с която отпуснатите от държавата пари да бъдат възстановени. Засега обаче вариантът с изграждането на атомната централа е доста хипотетичен и изглежда малко вероятен. Управляващите също все още не могат да дадат отговор как действително ще се върне помощта, а фиксирането на срок едва ли ще разреши този въпрос.По отношение на предложението за определянето на конкретна сума Бойчев посочи, че политиката на ГЕРБ не създава доверие, че да се гласуват празни чекове. Сумата, която БСП предлага, реално е тази, присъдена от арбитражния съд, плюс лихвите, които ще се натрупат до края на годината. Според депутати от ГЕРБ обаче сметката не може да се увеличи, така че предложението на практика е безсмислено. Колко точно ще платят българските данъкоплатци зависи и от това кога ЕК ще се произнесе дали тази държавна помощ е допустима. Практиката показва, че обикновено подобни процедури траят около 3 месеца, но не е изключено в случая ЕК да побърза.


description: От Тръмп до Путин емоциите и предразсъдъците печелят политическите дебати пред фактите, а последиците могат да бъдат катастрофални

title: Как истината изгуби значение

maintext:
Ако повториш нещо достатъчно много пъти, без значение колко е далеч от истината или логиката, другите ще започнат да вярват в него - това е разбиране, което кампанията на Тръмп споделя почти религиозно.
Фотограф: Mike Segar
"Много хора смятат, че..." е любима фраза на Доналд Тръмп. Римейк на класическото правило на българската жълта журналистика "една жена каза". Милиардерът и републикански кандидат-президент на САЩ често си служи с нея, когато прави най-възмутителните си и противоречиви изказвания. С "хората мислят" или "някои казват" той обикновено лансира в публичността пикантна таблоидна клюка или налудничава конспиративна теория, без да му се налага да ги изрича от първо лице. А ако американските медии ги разобличат като фалшиви и неверни, той просто си измива ръцете с това, че е споделил чуждо мнение в Twitter. "Те го твърдят - не аз" е предпочитаната му тактика за очерняне на опонентите му и техните близки.Нейна жертва е дори настоящият американски президент Барак Обама, за когото Тръмп непрекъснато намеква публично, че е таен последовател на исляма. Обрисуването на мюсюлманите и имигрантите като двете най-големи заплахи за САЩ е основен стълб в неговата кампания и той ни най-малко не се притеснява да си фабрикува факти за целта - от това как хиляди мюсюлмани в Ню Джърси са празнували терористичните атаки на 11 септември 2001 година, през това, че Мексико целенасочено изпраща само "лоши" имигранти в САЩ до това, че Конгресът финансира "Ислямска държава".Последно Тръмп влезе в Twitter битка с мексиканския президент Енрике Пеня Нието, след като написа в социалната мрежа, че Мексико ще плати за стената по общата им граница, която Тръмп неизменно обещава на своите последователи. Твърдението му моментално беше отречено от Пеня. "Повтарям това, което ви казах и лично, господин Тръмп: Мексико никога няма да плати за стена", написа той в Twitter.Мексиканският държавен глава не е нито първият, нито ще е последният, който разобличава милиардера в откровена лъжа. Според The Washington Post твърденията на Доналд Тръмп не издържат проверката с реалността на американските медии в 78% от случаите. Британският комик Джон Оливър , който всяка седмица опровергава твърденията му в своето шоу по HBO, го нарича "оспорван сериен лъжец". Най-смущаващото е, че всичко това, изглежда, няма никакво значение. Защото непрекъснатите злоупотреби с истината по никакъв начин не влияят на популярността на Тръмп, нито намаляват шансовете му да спечели изборите. Ако повториш нещо достатъчно много пъти, без значение колко е далеч от истината или логиката, другите ще започнат да вярват в него - това е разбиране, което кампанията на републиканския кандидат за президент споделя почти религиозно.И Тръмп в никакъв случай не е сам в безцеремонното зачеркване на фактите в политиката. Руският президент Владимир Путин от години печели информационната си война срещу Запада по същия начин. С армия от тролове, ботове, блогове и сайтове, които заливат световния интернет с дезинформация и фалшиви истории. Със смазаната си медийна машина за пропаганда и създаване на паралелна реалност. И през собствените си изказвания, както когато се появи по телевизията след анексирането на Крим и заяви дръзко, че няма руски войници в Украйна. Посланието беше ясно - истината няма значение. Турският президент Реджеп Тайип Ердоган, също прегърнал методите на авторитарната демокрация, използва сходни тактики, за да заглушава опозицията си в страната и навън. Но дори в сърцето на Европа емоциите победиха фактите в референдума за излизането на Великобритания от Европейския съюз.Добре дошли в постфактологичната епоха на политиката. Няма реалност. Всичко е въпрос на интерпретации. Живеем в сива зона, в която границите между истина и лъжа се размиват. Никой никому не вярва. Най-вече на медиите. Защото "всеки има своята собствена истина". Както пише журналистът и автор на книгата "Нищо не е истина и всичко е възможно" Питър Померанцев , постфактологичният свят, който обитаваме, не е просто свят, в който политиците и медиите лъжат - те винаги са го правили - това е свят, в който вече не им пука дали казват истината или не.А последиците от това могат да бъдат ужасяващи. Масовото незачитане на фактите не е проблем само на медийната среда, въпреки че журналистиката често е или съучастник, или пада в капана на политическите демагози. То разяжда цялата среда, в която живеем и взимаме решения за себе си, за семейството си, за страната си. Както пише британското списание The Economist в последния си брой , лъжите ще направят политическата система нефункционална. Тя вече няма да произвежда резултати, защото ще е обезсмислена от недоверието и отчуждението на хората. Зле информираната публика, която не се интересува от фактите, престава да бъде критична към властта във всички нейни форми. Превръща се в гневна, реактивна тълпа, която действа, водена единствено от емоциите и предразсъдъците си. Подобна комбинация може да доведе до възхода на мрачни и авторитарни лидери, които с лека ръка да затрият постиженията на либералната демокрация.Обезценяването на истината няма само един баща. То е продукт на задълбочаващата се пропаст между елити и избиратели , на икономическата и социалната фрустрация и тревога за бъдещето, на чувството за загуба на контрол в един непрекъснато променящ се свят, движен от глобализацията и модернизацията. Но голяма част от обяснението как стигнахме дотук се крие в начина, по който социалните мрежи промениха това как потребяваме информация.Във времената на вестниците журналистите служеха като своеобразни пазачи, които преценяваха кои идеи си заслужават да се дискутират публично и кои са твърде крайни. С появата на интернет правилата се смениха. Днес дори демократичната идея за отворен уеб, в който линковете от сайт в сайт създават нейерархична мрежа от информация, звучи ретро. Защото се появиха социалните мрежи със своите алгоритми, създадени да ни държат в границите на собствените си платформи, уж давайки ни това, което мислим, че искаме. Базирани на предишните ни търсения и кликове, всяко следващо движение онлайн ни среща отново със собствените ни пристрастия и предразсъдъци. Интернет активистът и създател на уебсайта за "смислено" вирусно съдържание Upworthy Илай Перисър нарича този феномен "филтърен балон" и обяснява, че става все по-малко вероятно да бъдем изложени на информация, която ни предизвиква или разширява кръгозора ни онлайн.Професорът по философия и автор на книгата The Internet of Us: Knowing More and Understanding Less in the Age of Big Data Майкъл П. Линч е на мнение , че сме стигнали опасно близо до състояние, в което вече няма да знаем как да учим и придобиваме знание. Пространството, доскоро обитавано от фактите, събрани и претеглени след наблюдение и изследване, сега е иззето от "данните" и е аутсорснато към машините. "Повечето знание сега е Google-знание - познание, придобито онлайн", пише Линч. Когато гугълзнаем, казва той, ние не поемаме отговорност за собствените си вярвания и се лишаваме от разсъдливостта си.

fasttext_language: bg


description: Борсите търсят трета поредна сесия на зелено - DAX отваря с 1,18% нагоре, поведен от акциите на Commerzbank, които поскъпват с 2.30%. В печелившите...

title: Финансовите акции поведоха европейските борси нагоре

maintext:
Борсите търсят трета поредна сесия на зелено - DAX отваря с 1,18% нагоре, поведен от акциите на Commerzbank, които поскъпват с 2.30%. В печелившите емисии се включи тази на Allianz (2.15%), а емисията на презастрахователя Munich Re поскъпна с 1.71%. CAC 40 се покачва с 1.33%, а FTSE 100 нараства с 0.59%, като отново акциите на финансовите компании оглавяват поскъпващите. Книжата на Barclays поскъпват с 3.48%, а акциите на Standard Charted повишават цената си с 2.08%. На зелено бяха още Lloyds Banking (2.27%) и Standard Life (1.68%). Индексът на сините чипове Euro Stoxx 50 се покачва с 1.32%.
Информацията е аткуалан към 10:15ч.


description: Новият късометражен филм на Весела Данчева и Иван Богданов изследва в крайности понятието за лична свобода и показва висока класа анимация

title: Пътуваща страна

maintext:
Compote Collective ). Стилът им е отчетлив, а продукциите – селектирани и награждавани по всички краища на света.
Срещаме ги в крачка – заети с представянето на новия им филм "Пътуваща страна" и неговата премиера в България на Световния фестивал на анимационния филм във Варна между 7 и 11 септември. Разговорът с тях е плавно продължение на физическия баланс, който двамата заключват между себе си – високи, ведри и открити, те умело се изслушват, подават си реплики и ненатрапчиво допълват идеите си. Другите членове на семейството - кучето Енджой, е за малко с нас, а техният син Алеко, чиято рисунка е корица на Капитал
K:ids
– на море.
странства по фестивали от юни насам и от пет участия събра три награди – Best Co-Production Award, Days of Croatian Film 2016; Best Croatian Film, Animafest Zagreb 2016; Special Mention, Supertoon International Animation Festival 2016. В деня на нашия разговор бе представянето му в Турку, Финландия. Тепърва му предстои още дълъг, почти двегодишен път на изяви, "където можем, ще пътуваме", заключва Весела с нейния звънък и приятен тембър.
Началото на пътуването
Весела и Иван ровят дълбоко в своите спомени, преди да стигнат до първите папки за "Пътуваща страна". Те са архивирани в периода 2004-2005 г., когато работят в Холандия, малко след завършването на академията Willem de Kooning в Ротердам. Тогава ги вълнува темата защо прабългарите спират своя път точно на това място. "Наред със странните причини, които си измисляхме, се появи този голям кон, който носи на гърба си едно племе", разказва Иван. Нишката в историята е по същество дълбоко носталгична поради пребиваването на двамата автори в Холандия. Така и не успяват да реализират сценария в чужбина и завръщайки се в София, го подават в Националния филмов център, откъдето получават и нужната финансова подкрепа. Писан и реализиран от Весела и Иван, голямата разлика с останалите им проекти е неговата пълноцветност и значителна дължина (13:38 мин.).
История по пътя
Основният визуален мотив е пътуващият народ на кон, но метафората е за личната свобода. Протагонистът в "Пътуваща страна" е единичното човече, а антагонистът е целият народ. Противопоставянето е между личното и общото, като героят не е идеализиран, а преднамерено оставен да се лута и случайно да открие идентичността си. Основен щрих е как хората ритуализират представата си за свобода и така загубват връзката си със същността, прекланяйки се пред един безсмислен тотем. Това отвежда и към критичното послание на филма – не само към българското общество, но и към отделните хора, които стават подвластни на някой водач заради принадлежност към общност, без значение дали наложените вярвания са морално оправдани.
Сценарият бяга от линеарното разказване и историята затруднява зрителите, отнема време, за да се уталожи, премисли и извлече като лична емоция и послание. Но предизвикателството си заслужава. Отличаващо и интересно е решението ретроспективните моменти в сценария да са изведени със засилени ярки цветове, вместо черно-белите и приглушени тонове, с които зрителят е свикнал като код за случилото се.
Баща"
Пътуваща страна"
Bonobostudio,
Повече информация на
Главните герои са добре познати: позитивните и естествено земни дейци в късометражната анимация за възрастни у нас – Весела Данчева и Иван Богданов (основателите на студиото за анимация ФинФилм и платформата"Пътуваща страна"Дизайнът на филма е поверен на Росица Ралева, с която Весела и Иван работят по ". Роси е свръхталантлива, категорични са и двамата. Нейната основна роля е стилизацията на образите, тяхното обогатяване и цветово решение. Тя работи по вече подготвен и нарисуван сториборд, но на нея се дължи цялостното усещане и визуална атмосфера на филма, декорите и фона, както и важни детайли, открояващи героите – например добавянето на перо на главите им като връзка с прабългарски елементи. Тъй като е копродукция, раздвижването на героите е направено в Хърватия, а изчистването им и оцветяването по моделите на Росица - в България.Музиката е наравно с визията като принос към красотата на ". А ако има само един композитор, на който Весела и Иван винаги биха се доверили, то това е Петър Дундаков. "С него се срещаме от зародиша на идеята и мислим заедно по сториборда." Още в началото Иван си представя музика от вокали, която да има примитивно звучене и да носи първични препратки към племенното и прабългарското. Петър Дундаков се спира на комбинацията от български гласове и ударни инструменти – кожа и глас – завръщане към примитивното. Музиката е написана от него и е изпълнена от "Ева квартет" и от мъжките гласове на вече несъществуващия Ансамбъл за старинна българска музика "Юлангело"."Успехът на един филм се дължи не само на неговата художествена стойност, но и на грижата по представянето му на различни фестивали", вярват Весела и Иван. Техният опит със сегашните им разпространители – хърватскотое изключително положителен. Тъй като "Пътуваща страна" е с наднормена дължина, той е и по-проблематичен за вкарване във фестивалните програми."Минавайки над десетте минути, влизаш във висока конкуренция на малко по-дългите филми, където залогът е по-голям. На негово място могат да сложат два 6-минутни или три 4-минутни", обяснява Иван. Двамата не могат да се оплачат от признание, а тепърва им предстоят още много важни изяви. За България премиерата е предвидена да се случи във Варна на Световния фестивал на анимационния филм между 7 и 11 септември. Тук събитията за подобен нишов жанр са малко и са силно ограничени. Весела и Иван, които през последните три години редовно посещават Варна, са с впечатлението, че групата от международни гости се увеличава, селекцията е много добра и развитието му е положително. Предизвикателството пред организаторите е да вкарат обща и разнообразна публика в залите. "По света всяка година се правят брилянтни филми и единственият начин да ги следим е посещението на фестивали."www.bonobostudio.hr


description: Централните банки на Швейцария и на Япония вече инвестират на тези пазари

title: Пазарите очакват ЕЦБ да започне да изкупува акции

maintext:
Анализаторите прогнозират, че ЕЦБ ще разшири програмата си за количествено облекчаване.
© KAI PFAFFENBACH
Програмите за стимулиране на икономиката превърнаха централните банки в едни от най-големите инвеститори на пазарите на облигации. Сега на финансовите пазари започват да се появяват мнения, че търговията на акции също може да се възползва от тяхната щедрост, пише Wall Street Journal.Тази седмица Европейската централна банка (ЕЦБ) ще проведе месечното си заседание, на което трябва да вземе решение дали да разшири програмата си за изкупуване на ценни книжа. Според някои икономисти е време ЕЦБ да започне да инвестира и в акции, тъй като наличните на пазара облигации започват да се изчерпват.Подобен ход на ЕЦБ би имал значителен ефект върху европейските капиталови пазари, които преживяха няколко шока през тази година – от борсовите сътресения в Китай до референдума за излизане на Великобритания от Европейския съюз. Инжектирането на милиарди евро на капиталовите пазари ще има същия ефект за акциите, какъвто има за другите ценни книжа – повишаване на цените. В перспектива включването на акциите в програмата на ЕЦБ би могло да ограничи поевтиняването им в моменти на пазарен спад.Покупките на акции, изглежда, не са в краткосрочните приоритети на ЕЦБ, но представителите на банката не са отхвърлили тази възможност. В бъдеще идеята може да набере сила, ако банката не успее да повиши инфлацията в еврозоната до желаните нива от 2%, отбелязва WSJ. Някои централни банки вече прибягват до инвестиции в акции. Централната банка на Швейцария вече е натрупала акции на стойност над 100 млрд. долара, включително значителни дялове от големи щатски компании като Apple и Coca-Cola. Японската централна банка също е инвестирала над 10 трлн. йени (98 млрд. долара) в акции.Много анализатори очакват ЕЦБ да вземе решение за разширяване на текущата си програма за изкупуване на облигации. Това ще повдигне отново въпросите как банката ще намира достатъчно ценни книжа. ЕЦБ вече изкупува държавни и корпоративни облигации на стойност 80 млрд. евро месечно. През миналата седмица инвестициите на банката в ДЦК на държави от еврозоната надхвърлиха 1 трлн. евро. Текущата програма за количествено облекчаване обаче е ограничена и от наложените от самата ЕЦБ правила за това какви количества ДЦК на отделните държави може да изкупува.Пазарът на акции предлага значително по-голям обем от активи. Според данните на Световната банка в края на 2015 г. пазарната капитализация на компаниите от еврозоната е възлизала на 6.1 трлн. долара.Преди глобалната финансова криза централните банки влияеха на инфлацията и икономическия растеж чрез промени в основните лихвени проценти. След като лихвите достигнаха нулеви и дори отрицателни нива, централните банки в САЩ, Япония и еврозоната се обърнаха към печатането на пари чрез изкупуване на ценни книжа, за да поддържат ниска цена на финансиране за бизнесите и правителствата. "Не виждам причини да не се мине към покупки на акции. Няма очевидна причина, поради която централните банки не биха искали да диверсифицират портфолиото си, включително с акции", коментира Джоузеф Гаргон, анализатор в Peterson Institute for International Economics.


description: Професорът от Stanford University и University of California, Berkley пред "Капитал"

title: Кен Джовит: Живеем в епоха на ирационалност и несигурност

maintext:
© Надежда Чипева
Профил
Когато слушате Кен Джовит, има опасност да ви се прииска да се върнете в университета. Дори да не ви хване носталгия по студентските скамейки, проницателността, остроумието и познанията му със сигурност ще приковат вниманието ви. И ще ви помогнат да не се чувствате толкова изгубени в "новия световен безпорядък" (както е заглавието на една от книгите му, The New World Disorder: The Leninist Extinction, 1992). Кен Джовит е американски политолог, старши научен сътрудник и почетен професор в Hoover Institution към Stanford University и преподавател по политически науки, почетен професор в University of California, Berkley. Джовит специализира в областта на сравнителната политология, американската външна политика и посткомунистическите страни. Има специален интерес към антизападните идеологии и движения. Джовит получава бакалавърска степен от Columbia College през 1962 г., магистърска и докторска степен от University of California, Berkley през 1963 и 1970 г. През 1971 г. е публикувана докторската му дисертация "Революционни пробиви и национално развитие: Случаят на Румъния". Той бе в София за лекция на тема "Протестите на гневните" като част от поредицата Мемориални лекции ДЖУ, организирана от Центъра за либерални стратегии в памет на Юлия Гурковска.
- Да вземем за пример нацистите. Те са добър пример за това, което наричам протести на гневните. Нацистите имат две послания и две публики. Едната е екзотерична, общодостъпна. Нацистите идват и казват - вижте, ние сме модерна партия и искаме да извадим Германия от тази икономическа каша, да я изградим отново. Така те говорят на елитите, на бизнеса, на учените. Това е посланието, с което да получат масова подкрепа. Но те имат и друго, езотерично, само за посветени. То е - ще формираме СС и ще създадем нова човешка раса. И това не е фантазия, ще имаме СС и то ще бъде душата, въплъщението, катализаторът, същността на арийската аристокрация, която по думите на Адолф Хитлер ще надхвърли не само националните граници, но и нациите. Нацистите обещават да създадат изцяло нов свят на Земята. Но ако това беше единственото послание, щяха да имат петима последователи и всички останали щяха да наричат Хитлер луд."Халифът" на Ислямска държава в Ирак и Леванта (ИДИЛ) Абу Бакр ал Багдади твърди, че джихадът ще ни върне обратно в VII век. Вие и аз, седейки тук, казваме, този човек е побъркан, има психологически проблеми. Но той също така обещава - ще избиваме шиити. Това е послание, което сунитите харесват. Сунитите и шиите се мразят един друг повече, отколкото заедно мразят евреите. Така той говори на широката публика и казва - ще прочистим Багдад от шиите, ще създадем сунитски халифат. Освен това твърди - ще заличим всичко западно в Ирак, ще разрушим границите, ще променим начина, по който живеем, ще изчистим западната зараза. Тази част на посланието привлича нови потенциални членове на джихада. Другата част привлича всички сунити. Така имаме два пласта. И тези два пласта се съчетават в едно чрез харизматичен лидер, който може да примирява различията.- И преди сме виждали това. През 1928 г. Демократическата партия в САЩ издига за кандидат за президент Ал Смит. Той е ирландец, католик и обича да пие. А Америка е преобладаващо протестантска, селска страна с въведен сух режим. Ал Смит губи. Разликата е, че тогава двата лагера, които са се презирали взаимно, не са имали друга цел извън победа, подчинена на правилата. Никога не са поставяли под въпрос американската конституция. Докато Хитлер поглежда германската конституция и казва - това е зараза, това е разрушаване на всичко арийско.Днес в САЩ хората искат имигрантите да бъдат прогонени. Но не защото те са вредители и ще подкопаят нашата култура, а защото се незаконни. И тъй като са незаконни, трябва да си тръгнат. Аргументацията зад антагонизма е много по-ограничена, макар да е невероятно интензивна. Никой не отрича валидността и неизменността на правната рамка. Докато Хитлер я използва, за да стане канцлер и на следващия ден я унищожава. Това ще направи и Ал Багдади.- Това е въпрос с отворен отговор. Всички досегашни базови дефиниции са размити. Глобализацията е факт. Но ние създадохме утопия от нея. Томас Фридман трябва да бъде критикуван всеки ден, защото твърдеше, че всички ще живеем в свят, който е свързан, но всеки може да имам своите местни различия. Всеки ще кара лексус, но всяка страна може да запази своите индивидуални особености. Шведите могат да имат червени хамбари, индусите могат да имат касти, саудитците могат да ви отрежат ръката, ако докоснете жена.Представата беше, че имаме нова ситуация, несъмнена реалност, и това е глобализацията. Но тя има две характерни особености. Едната е, че не е глобализация, а американизация. Втората и по-важна е, че никой не видя, че глобализацията ще изключи някои хора. Давос е перфектен пример. Аз никога не съм бил канен в Давос. Други хора, по-малко образовани от мен, които губят работните си места, никога не стигат до Давос. Ние влязохме в свят, който e раздвоен. От едната страна са космополитите, богатите, образованите, мобилните. Всички други са оставени не само с по-малко пари, но и с по-малко бъдеще. И те си казват - чакайте малко, това е моята страна, Англия, но кои са всички тези пакистанци. После си мислят не само за пакистанците, но и за това, че всички в Лондон са богати, а останалата част на страната е бедна. Лондон не гласува за Brexit.Да, днес имаме много отклонения от естествената форма на политиката - ксенофобия, антиимигрантски партии, Виктор Орбан, Доналд Тръмп. Но фундаменталната промяна е, че богатите стават по-богати, а бедните - по-бедни. Глобализацията означава, че няма работни места. Това е ключовото.В Америка хората гласуват за Тръмп не просто защото нямат работа. Моят баща работеше във фабрика. Понякога фабриката биваше затваряна и той губеше работата си, но после отваряше отново. Сега фабриките никога повече няма да отворят. Те са в Тайван или Виетнам. В Европа и САЩ ще имаме мнозинство от хора, които или нямат работа, или работят в McDonalds и Starbucks по четири часа дневно. Имаме общества, които не само са базирани на две групи, но и едната група има всички шансове, а другата се друса с хероин. В САЩ днес 3% от мъжете на 40 години - не чернокожи хлапета в гетото, а хора от Мериленд и Масачузетс - умират от хероин. Израснал съм с убеждението, че хероинът е порок на бедните бели и бедните черни, сега е епидемия, защото милиони хора не виждат никакво бъдеще.Европа днес изглежда смайващо. Само кратък преглед - Гърция вече не е държава, няма икономика, тя е курорт; последствията от рецесията все още се усещат навсякъде; емигрантското цунами, безпрецедентно в европейската история; неприятните партии като "Национален фронт", "Йоббик", "Златна зора"; и разбира се, Brexit. Причината е разширяващата се пропаст между елита и останалите. Елитът е богат, образован, мобилен, и като цяло почтен. Но вече не е просто елит, а олигархия. Това е начинът, по който глобализацията разделя хората - в средата няма нищо и ще става още по-малко. Никога преди не е имало толкова огромна пропаст.Основният феномен, който се случва в света днес заради глобализацията но и успоредно с нея, е, че политиката има значение. И фактът е, че политиката не се прави от бедните, а от богатите. Комбинацията от глобализация и непропорционално голямо влияние на богатите върху политиката прави разделението все по-голямо.- Отговорът е - гняв. В нормални времена хората използват разума си и преценяват последствията от вота си. Но британците не гласуваха за Brexit, защото знаеха последствията. Те гласуваха, защото бяха вбесени и изплашени. Изплашен е най-значимата дума в света в момента. Хората не са просто гневни, те не знаят какво им се случва. Някой от Брюксел казва нещо и то засяга живота им. Да речем, че англичанин има рибарска лодка. Утре някой от Брюксел му забранява да лови треска. За рибаря това е като решение, взето в Новосибирск, точно толкова далечно му е, а същевременно животът му зависи от тези невидими хора с власт. И това създава истерия.Всички тези хора, притеснени за доходите и бъдещето си, са изморени от анонимността, не знаят какво е ЕС, не знаят къде е Брюксел. Те искат нещо конкретно. И конкретното е, че са англичани, че имат английското. Това е въпрос на идентичност, която може да не е реална, защото Англия, по която те копнеят, дори не съществува вече. Най-тъжното нещо е, че с Brexit бедните - и нямам предвид тези, които мизерстват, а нормалните хора от долните слоеве на средната класа - навредиха сами на себе си. Но емоциите са тези, които управляват, не разумът.- Освен че не си говорят, те се избягват една друга. Имам приятел, който е републиканец. Не подкрепя Тръмп, просто е републиканец. Членува в затворен клуб, който е изцяло либерален. В един момент той казва: "Мисля, че Джордж У. Буш свърши добра работа в Ирак." Никога повече не получава покана за вечерно парти или за голф, хората на улицата го отбягват и накрая той се премести на друго място.Живеем в епоха на ирационалност и несигурност. Има само две сигурни реалности - богати и бедни. Всъщност вместо за ирационалност предпочитам да говоря за страх и тревожност. Не искам да казвам, че хората, които се боят, че никога повече няма да имат работа, че ще загубят къщата си, че няма да могат да изпратят децата си дори в гимназия, какво остава за колеж, са ирационални, а аз съм рационален. Аз не съм изплашен, имам спестявания в банката, нямам ипотека.- Това е начинът, по който се прави политиката сега. Не зная дали това е бъдещето. Според мен е хубаво, че Brexit се случи. Защото ЕС има запек, нищо не се случва, Франсоа Оланд и Ангела Меркел си говорят и това е. Надявам се, че Brexit ще е разхлабителното. Преди да се появят тази ксенофобия и омраза, беше инерцията, усещането, че нищо не се движи, нищо не става. Brexit е шок и се надявам да е правилният шок. Той може да накара Франция и Германия да формират по-близък политически съюз. Давам си сметка, че това е научна фантастика, защото има много причини да не случи. Но този тип извънредни ситуации не бива да произвеждат просто отричане в стил можем да оцелеем и без Англия. Brexit отваря възможност за Европа и не бива да бъде пропусната с вайкане какво да правим сега. Англия поне експериментира. Тя направи най-големият залог в света - сложи всичките си чипове в играта на покер върху Китай. Brexit е интересен с това, което означава за британската външна политика. Великобритания се насочва към Азия. Но може да означава и нещо за Франция и Германия. Ако ЕС се разпадне, това ще е покана за започване на война в Европа.- Американският Конгрес е като Брюксел - има запек. Рейтингът на одобрение на Конгреса е едва 11%. В Америка се случва същото като в Европа - богатите стават по-богати, а останалите стават по-бедни. Производителността на американските работници върви нагоре през последните 40 години. Само че 80% от създадените ползи са отишли при богатите.Различното в САЩ е расовият въпрос. Могат да се направят паралели между това и имигрантите в Европа. Но докато имигрантите в Европа идват отвън, чернокожите са вътре. Този проблем е постоянен и дори стана по-лош при президентството на Барак Обама. Насилието в гетата се увеличава.Когато питате какво става с Америка - Тръмп е Орбан, Тръмп е Качински, Тръмп е Фараж. Много си приличаме в момента с Европа, макар и по грешното нещо, разликата е расовият въпрос. Това е феномен, който няма да срути Америка, но причинява изключително крайна поляризация. В САЩ има лозунги "Черният живот има значение". Никъде в Европа няма лозунги "Алжирците имат значение" или "Мароканците имат значение".- В краткосрочен план никой не може да ги направи рационални, те ще останат гневни, ще има насилие. Ключовото е демократът, който стане президент, да излезе веднага и да не направи изказване, което много ще допадне на хората в Съвета по външни отношения във Вашингтон, но няма да говори нищо на обикновения човек на улицата. Следващият президент трябва да каже - ще направим така, че никой да не загуби къщата си. Точка. Не ни интересуват ипотеки и банки. И другото, което трябва да каже, е - имам програма не за 200-300 млн. долара, а за един трилион долара, с която да осигуря работни места. Америка вече дължи трилиони долари, може да си позволи още малко. Президентът трябва да обяви, че ще осигури работа на всички от гетата до средната класа в рамките на месеци. Да отиде в гетото и да каже - тук е работата, ако не я вземете, ще ви отнемем социалните осигуровки. В Америка има много работа - цялата ни инфраструктура се разпада, нямаме нито един високоскоростен влак. Вярно е, че няма фабрики, но не е вярно, че няма работа. Така следващият президент може да уталожи гнева. Да успокои хората, че ще се погрижи за домовете им, за студентските заеми, ще инвестираме трилион долара, за да изградим отново Америка. Можем да си го позволи, все още сме най-богатата страна в света.Това може да направи президентът, да каже - хайде да изградим отново Америка от XXI век и ето как ще го направим.- Едно от хубавите неща е, че с Brexit САЩ ще се сближат с Германия. Това е най-американската страна в Европа, независимо дали германците ни харесват или не, просто сме присъствали дълго там. Великобритания също ще се сближи още повече с Америка. Европа няма да бъде изгубена за САЩ и то не само защото е толкова важна за търговията ни. Другата причина е, че Китай ще изпадне в големи неприятности. Америка ще се преориентира военно към Азия, но винаги ще остане свързана с Германия и Великобритания.Иска ми се Франция и Германия да формират съюз след Brexit, защото това ще ги направи по-привлекателни за Америка, Русия и Китай, отколкото ЕС като цяло. Ние в Америка не знаем къде е Литва и ЕС не ни интересува толкова.Европа трябва да направи нещо драматично в отговор на Brexit. Драматично означава съюз между Германия и Франция. Америка също има нужда от драматичен президент, който да сложи край на запека. Шансът да се случи е две от десет, защото това, което ръководи живота ни, е инерцията и страхът да не направим нещо безразсъдно. Но драматично не означава безразсъдно.


description: Expat Bulgaria Sofix UCITS ETF инвестира средствата си директно в акции от Sofix, което е и основна причина за повишението на борсата през последните...

title: Първият български ETF набра над 1 млн. лв. за три дни

maintext: Expat Bulgaria Sofix UCITS ETF инвестира средствата си директно в акции от Sofix, което е и основна причина за повишението на борсата през последните сесии. Оборотът с дяловете на фонда за първите три дни на борсата е общо за 556 158 лева, а поръчките за издаване на нови дялове на първичен пазар за същия период са за 530 000 дяла, съобщиха от управляващото дружество "Експат Асет Мениджмънт". Цената на 1 дял при затваряне на БФБ-София на 29 септември е 1.069 лв.


description: "Капитал" ви представя мобилните приложения, които ни направиха най-силно впечатление

title: App-ове на седмицата

maintext:
Taxistars
Въпреки че истерията около Pokemon Go май премина пика си, интересът към играта продължава да е голям. 7146 покемон-спирки от най-популярната световна игра Pokemon Go събраха за първи път в България таксиметрови шофьори от мобилното приложение "Таксистарс". Само в София шофьорите са събрали колекция от 3071 спирки с ценни артефакти и бонуси.
В полза на потребителите "Таксистарс" създаде специална функция Pokestars която помага на феновете на играта да откриват най-лесния и бърз маршрут за достигане до желаната поке-спирка. Новата функция е достъпна за Android.


description: Средствата ще бъдат осигурени от фискалния резерв, след като Европейската комисия даде одобрението си. Компанията беше осъдена от Международния...

title: Парламентът одобри заема за НЕК, с който да плати оборудването за АЕЦ "Белене"

maintext: Средствата ще бъдат осигурени от фискалния резерв, след като Европейската комисия даде одобрението си. Компанията беше осъдена от Международния арбитражен съд в Женева да плати на руската "Атомстройекспорт" 628 млн. евро, плюс ежедневни лихви от 167 хил. евро за това, че е поръчала реакторите за ядрения проект, от които в последствие се отказа заради прекратяването на проекта през 2012 г.


description: Банкерът Цветан Василев от Белград пред ktbfiles и "Капитал"

title: След 2009 г. в България има мафия на власт, която се опитва да печели от всичко

maintext:
[Капитал]
Благодаря Ви, че се съгласихте на това интервю. Как живеете в Белград? Как Ви минава всекидневието?
В крайна сметка прецених, че мълчанието не е злато, въпреки че през последните две години не може да се каже, че мълча. Всекидневието ми в Белград се различава от това в София. Но във всички случаи не съм се алиенирал от обществото, продължавам да поддържам бизнес контактите си, включително и международните. Работя по моята защита и по многобройните дела, които съм завел срещу участниците в заговора срещу КТБ. Не мога да се оплача от сивота в ежедневието. Наред с това, имам много повече време за четене и по-специално на философия.
Какъв е актуалният статус на делата?
Дори ми е трудно да изредя всичките. По отношение на наказателното производство, предполагам ви е известно, че след две години родилни мъки измислиха, че организирана престъпна група под моето лидерство е източвала КТБ в продължение на пет години, за да отложат внасянето на делото в съда с елементарен трик. За тази цел преместиха делото в специализираната прокуратура, командироваха си същия велик екип от градската прокуратура и следствието само и само да продължат и да спечелят време. Очевидно това е делото на живота им. Не че за мен не е. Натрапва се мисълта, че делото ще бъде вкарано в удобния за тях специализиран съд. Аз съм съгласен, че има организирана престъпна група, но не е моята, а на тези, които организираха заговора срещу КТБ. Всички тях ще съдя, след като настъпят някои политически промени.
Ще се върна след малко на голямата картина. Преди това искам да ви питам нещо по актуалните събития. Наскоро излязоха резултатите от стрес тестовете на банките в България. Как ще ги коментирате?
Публична тайна е, че реално почти нито една банка не е минала стрес тестовете, при това те нямат нищо общо с теста, на който беше подложена КТБ преди две години. Активите на КТБ бяха оценени по най-консервативната методологията
AQR
, която никога не е прилагана в България и която категорично не е разработена, за да се прилага спрямо банка, оцеляла масови тегления.
Аз не съм противник на банките, независимо че съществена част от колегите направиха всичко възможно, за да помогнат на организаторите на пуча срещу КТБ. Убеден съм, че няма как да има здрава банкова система при нездрава икономика.
И старото, и новото ръководство на БНБ са част от престъпната група по затварянето на КТБ. При атаката срещу банката БНБ имаше абсолютно срамна позиция. От немай-къде Искров излезе с една декларация, когато организирано изтече информация за повдигането на обвинение срещу подуправителя Гунев. След това изиграха ключова роля в досъсипването на КТБ с неадекватната политика по време на квестурата и, разбира се, най-главното решение, което им беше наложено от организаторите на заговора – да ликвидират банката, като й отнемат лиценза на база на оценките по
AQR
, които никой още не е виждал. За това измислиха, че акционерите нямат правен интерес да протестират срещу отнемането на лиценза, за да не станат въпросните "оценки" публични и за да не могат да се коментират. Това, между впрочем, е в рязко нарушение на практиката на Европейския съд по правата на човека в Страсбург.
Сега, разбира се, изпълняват друга роля - да замитат следите и докажат тезата, че КТБ е била особена банка и тя била единственото изключение от системата, защото там имало един крадец Василев, който, видиш ли, пет години е ограбвал.
С изключение на много малко банки, без да цитирам имена, за да не ме обвинят в дестабилизиране, почти всички имат капиталов недостиг. Главната причина е неработещата икономическа среда. Другата е малоумно поставените според мен високи критерии за капиталова адекватност. За да се хареса на Трише и ЕЦБ, Искров натресе 12% капиталова адекватност на банките, докато всички други се бореха с 6-7%. Сега от 2014 г. въведоха още 1,5% допълнителен капиталов буфер и така предпоставиха одиторите и централната банка да си затварят очите при прегледа на активите на банките.
След близо година, сделката за "Виваком" е обявена за финализирана. Това беше един от най-важните активи, финансиран от КТБ. Какъв е Вашият коментар по нея?
Това би трябвало да се разглежда като апотеоз на срама. Да позволиш водещ телеком да бъде продаден на цена малко над 4 пъти
EBITDA
(оперативна печалба-бел.ред.), си е чисто престъпление.
Когато през 2012 г. "Виваком" беше придобита от "Бромак" и ВТБ, компанията беше на много по-висока стойност от сега, независимо от голямата й задлъжнялост. Тя имаше три типа кредитори, които не можеха да се разберат помежду си, имаше претенция на държавата от над 120 млн. евро, имаше златна акция, с която държавата държеше в шах собствениците на компанията. Всичко това беше решено от моя екип и "Виваком" стана комплексен телеком номер едно в България.
Това, което се случва сега, е класическа криминална кражба с участието на една руска държавна банка, толерирана от българската държава. Явно добре са обещали да защитят интересите на тези, от които зависи. Държавата, за да затрудни прехвърлянето на собствеността на "Виваком", включи компанията в претенциите на КОНПИ (Комисия за отнемане на незаконно придобито имущество – бел.ред.) с една-единствена задача - този, който иска да придобие "Виваком", трябва да отиде и целуне ръка на силните на деня, за да освободят блокадите. Нека сега да видим позицията на държавата и подопечния на Борисов началник на КОНПИ. След като този полуграмотен, наведен чиновник търси от моето семейство 490 млн. евро за "незаконното" ми придобиване на "Виваком", дали ще се осмели да се противопостави на крадците, покровителствани от руската държавна банка. Между другото сделката тогава беше узаконена от дирекция "Конкуренция" на Европейската комисия. За това сега е достатъчно от българска страна да се блокира сделката и да се поискат от новите собственици средствата, търсени от моето семейство, за да се освободят акциите. Дано, ама не вярвам. Защото обещаната плячка е голяма.
Под каква форма?
Ами тя формата е една – пари. И то много пари.
Тоест твърдите, че от бъдещата сделка ще има комисионна и за тези, от които зависи?
100%.
Кой ще е това?
Ами те са два клана – единият е Пеевски, който е навсякъде, другият е този на премиера.
Кажете по-конкретно.
Аз съм чувал много неща, но има ли значение това. Аз казвам, че със сигурност стойността на този пакет от 77%, финансиран от КТБ, и това никога не съм го криел, към момента на атаката беше 500 млн. евро. Тук не включвам НУРТС.


description: Обезщетението за напускане на системата остава 20 заплати, отпуската няма да се намалява, а пожарната запазва статута си

title: Бъчварова се отказа от ключовите реформи в МВР

maintext:
Вътрешният министър коментира, че реакцията срещу промените е много силна и при това положение "предимство в приоритетите има стабилността на системата"
© АНЕЛИЯ НИКОЛОВА
Министерството на вътрешните работи ще оттегли повечето от основните си предложения за промени в Закона за МВР преди второто четене на законопроекта. При напускане на системата служителите ще продължат да получават обезщетение от 20 заплати, както досега, вместо предлаганите 12 заплати. Платеният годишен отпуск остава в размер на 30 дни и няма да бъде намаляван с 5 дни. Главна дирекция "Пожарна безопасност и защита на населението" запазва статута си, вместо да стане изпълнителна агенция към министерството. Статута си запазва и Академията на МВР. Назначенията в системата ще стават лично от министъра, който няма да делегира това правомощие на главния секретар.Това се разбра по време на обществено обсъждане, организирано от парламентарната комисия по вътрешна сигурност и обществен ред. На него освен депутатите и политическото ръководство на МВР присъстваха и представители на синдикални организации. Министерството на Румяна Бъчварова опитва да реформира системата от началото на годината, но среща остра съпротива по две линии. От едната страна са полицейските синдикати, които отхвърлят всяка по-съществена промяна и неколкократно организираха протести. От другата страна срещу реформите в по-радикалния им вид са представители на повечето парламентарни партии и особено бившият вътрешен министър и председател на вътрешната комисия Цветан Цветанов, който лично заяви, че предложената реформа не "отговаря на очакванията".Така в последните 9 месеца бяха представяни няколко варианта за промени, като всеки следващ бе по-мек от предходния. Въпреки това те така и не срещнаха подкрепа, макар че минаха одобрение на първо четене в парламента през юни сред порой от критики и с обещание за корекции между четенията. Предстои в сряда проектозаконът да се разглежда на второ четене във вътрешната комисия вече с разписаните компромиси.Сред предложенията за промени, които все пак остават, са преминаването на около 5500 щата от Закона за МВР към този за държавния служител. Те преминават към трета категория служители вместо досегашната първа и ще получават по-малко привилегии по Закона за държавния служител. Промяната ще се случи от 1 януари 2017 г., като тези служители няма да могат да напуснат сега по Закона за МВР и да получат полагащите им се по този закон по-високи обезщетения, преди да преминат към Закона за държавния служител. За подобна мярка настояваха синдикатите, но министерството няма необходимия за това бюджет. Все пак, когато напускат системата на МВР обаче, тези служители ще бъдат обезщетявани и по Закона за МВР (за годините, прекарани като служители по този закон), и по Закона за държавния служител (за останалите години).Друго предложение е за изнасяне на административните услуги - като вадене на документи за самоличност или регистрация на автомобили, в отделно държавно предприятие, в което трябва да бъдат прехвърлени около 1400 служители. Освен това ще се увеличат правомощията на Главна дирекция "Борба с организираната престъпност", а служителите на МВР ще могат да полагат повече от предвидения в закона извънреден труд от 280 часа годишно, но само след тяхно изрично съгласие.Спорен въпрос и след общественото обсъждане днес остана статутът на оператори и координатори в дирекцията "Национална система 112". Промените предвиждат служебните им правоотношения да преминат към Кодекса на труда вместо Закона за МВР, както досега. Присъстващите на обсъждането апелираха към преосмисляне на това предложение.Министърът на вътрешните работи Румяна Бъчварова коментира по време на дебатите, че най-важна е стабилността на системата при променените обществени отношения, които включват бежански натиск и терористична опасност. "Дестабилизирането на системата на МВР създава рискове за държавата и гражданите. Предимство и върховенство на приоритетите има стабилността на системата. Мислехме, че предложените мерки ще стабилизират системата, в това число и финансово, но реакцията е много силна",заяви тя.Председателят на вътрешната комисия Цветан Цветанов пък заяви след обсъждането: "Реално погледнато, може би половината от законопроекта ще отпадне, но това е със съгласуването и с диалога, който беше изграден в тези месеци с ръководството на МВР."


description: Студентските дългове и промените в университетската среда

title: Има ли балон във висшето образование

maintext:
Авторът е част от Brain Workshop Institute, ръководител на проекта "Университет с отворен код" – инициатива за създаване на глобален хъб за университетско образование.
. Тенденцията е той да достигне
се корени в множество свързани помежду си промени в средата като постоянно нарастващия брой на онези обучаващи се, които така и не придобиват университетска диплома и остават без възможност да покрият дълговете си. Само за последните две десетилетия
в подобна ситуация
31 милиона души – частично преминато обучение, но без придобита формална степен, която да им гарантира възвращаемост на направената инвестиция.
Ще се спука ли балонът
съвсем естественото, но напълно погрешно
Едната причина за това е, че "напомпването" на дългове в системата е само косвено свързано с нарастването на търсенето на образователната услуга
Създаденият от федералното правителство кредитен балон има малко общо с характера на конкретния актив, около който се разраства – очевидно наблюдаваме сходни процеси по отношение на области като образование, здравеопазване, жилища. Широкият достъп до здравеопазване не може да навреди на едно общество, но правителствените политики, свързани с него, могат.
които изпитват прекия ефект от четирикратното увеличаване на стойността на студентското обучение в рамките на последния четвърт век вследствие на "подкрепата", която им е оказвана. Всичко това обаче не непременно чертае сюжет, подобен на фалита на
Lehman Brothers
. Тоест това, което наблюдаваме в САЩ, е сериозен проблем, но може да се окаже, че не е основният.
43% от длъжниците вече изостават с вноските си
с лихвените проценти
Седем от десет - толкова студенти излизат в момента от системата на висшето образование в САЩ с дълг, който надхвърля сумарно 1.3 трилиона долара2.5 трилиона към 2025 г. по данни на Бюрото за финансова защита на потребителите. Студентските дългове в САЩ изпреварват тези по кредитните карти и лизингите по автомобили, като остават втори по размер - само след ипотечните кредити (виж графиката).От 2008 г. темата за това съществува ли образователен балон във висшето образование, който да застрашава глобалната икономика, е сред най-често дискутираните. Очакването за лавина от неплатежоспособноств САЩ са попадналиОбяснението на тази ситуация е далеч по-сложно от широко разпространената теза за "безполезните" хуманитарни специалности, които генерират безработни. По данни на различни изследвания над 30% от студентите избират специалност, към която не проявяват интерес, но са мотивирани от финансовите перспективи и стойността на обучението. Именно при тези 30% обаче е по-малко вероятно да се стигне до успешно дипломиране, т.е., освен че има отлив от обществено значими сфери като социалните и здравните грижи по чисто икономически съображения, тази тактика често пъти има напълно противоположен на търсения резултат. Сред другите последствия са пренасищането на определени сектори, които само три-четири години по-рано биват обявявани за най-правилния избор за всеки млад човек, търсещ успешна реализация. Дали новите програмисти не са банкерите на предходното десетилетие? Истината е, че измененията в глобалната икономика покачват неимоверно риска от погрешни инвестиции, а растящата им стойност прави пазара системно непригоден да отговори на очакванията към него.Ако обобщим картината, бихме достигнали дозаключение, че се очаква скорошно спукване на евентуалния балон в сектора на висшето образование отвъд океана, където студентският дълг възлиза на повече от 50% от общия размер в глобален мащаб. Очакванията за изхода от ситуацията обаче съвсем не са еднозначни.– процес, който започва през втората половина на ХХ век и продължава и до днес. Масовизацията на третата степен на образование е напълно логична и обоснована в една "икономика на знанието", в която постоянното усъвършенстване на знанията и уменията е задължително, за да останеш адекватен в утрешния ден. Държавната намеса, която цели да "подкрепи" това търсене, обаче може да се разглежда като пряк виновник, поне ако се съди по тези 1714% увеличение в издръжката за студент за периода от 50 години от въвеждането на държавно гарантираните кредити в САЩ.Когато федералното правителство осигури лесен достъп до студентски кредити и ги гарантира 95% към банките, които ги отпускат - напълно очаквано - с цел по-високи постъпления, университетите увеличават таксите си за обучение. Най-големите губещи в случая са "подпомаганите" - настоящите и бъдещите студенти,. По данни на Организацията за икономическо сътрудничество и развитие (ОИСР) през последното десетилетие домакинствата в страните от ОИСР са удвоили дела от разходите си за висше образованиеТова е още един факт в подкрепа на тезата, че липсват вътрешни за системата условия за скорошното й "прочистване". За да има балон, той трябва да може да се спука, с което да докаже наличието на драстичното разминаване между пазарната цена и вътрешната стойност на актива, генерирано във времето. Това "спукване", което се изразява в рязък спад на цените, трудно може да се случи в САЩ, поне докато федералното правителство стои зад огромна част от студентските заеми. По данни на Департамента по образованието за 2016 г., цитирани от Wall Street Journal, околопо държавно гарантирани кредити за над 200 млрд. долара, а предприетите мерки са по-скоро в посока справяне с последствията, отколкото с проблема (виж графиката).Тези числа не са достатъчни, за да предизвикат системна криза в образователния сектор, камо ли във финансовия (на фона на случващото се). Достатъчни са обаче, за да продължи да расте дупката във федералния бюджет, да се задъха икономиката и да се вгорчи животът на приблизително 22 милиона длъжници с просрочени вноски.


description: Френската компания предвижда, че дизелът ще отпадне от пазара през следващото десетилетие.

title: Renault планира да спре да произвежда дизелови автомобили

maintext:
Дизеловата технология ще става все по-нерентабилна, прогнозират от Renault.
© PHILIPPE WOJAZER
От Renault очакват до 2020 г. строгите регулации за вредните емисии да доведат до премахването на дизеловите двигатели от колите от колите в категория B. Това включва и модела на компанията Clio. Същите са вижданията и за някои модели от категория С, където от Renault разполагат с хечбека Megane.
Моделите от първите три категории по размери отговорят за по-голямата част от 1.6-те милиона коли, продадени в Европа за последната година. Повече от 60% от тях се движат на дизел. "Всички обръщат гръб на дизела, защото след 2017 или 2018 г. той ще стане още по-скъп", казва Паван Потлури, анализатор в консултантската фирма IHS Automotive.
Покрай скандала с Volkswagen от Renault признаха, че
лабораторните резултати за вредните емисии се различават коренно от резултатите на автомобилите на пътя, което ги постави под наблюдението на френските власти.
Според консултантската фирма AlixPartners дизеловите коли на пазара ще спаднат до 9% през 2030 г. Днес те отговарят за над половината от продажбите на автомобили. Това може да доведе до увеличение на инвестициите в електрически коли. Павлан Потлури очаква до 2025 г. някои производители да се откажат изцяло от идеята за дизелови коли, а разходите по направата на електрически и хибридни автомобили ще бъдат много по-ниски, отколкото днес. Renault не са единствените, които предвещават черно бъдеще за дизела, но техните възгледи за тотално изчезване на дизеловите двигатели са най-радикално изразените досега.
Френският автомобилен производител Renault планира да премахне дизеловите двигатели от повечето си европейски модели, съобщава Reuters. От компанията са ревизирали разходите по покриване на по-строгите изисквания за вредните емисии, въведени след скандала с Volkswagen. Плановете са били дискутирани на вътрешна среща на ръководството. Renault инвестираше усилено в дизеловата технология и защитаваше ползването на дизел дори след случилото се с Volkswagen, но според новите разчети на компанията по-строгите стандарти и тестови методи ще направят дизеловите двигатели нерентабилни.Дизеловите двигатели са по-скъпи от бензиновите, но по-ефикасни. Те не се ползват в някои от моделите на Renault като Twingo още отпреди дизеловия скандал с Volkswagen, защото разходите по тях надхвърляха спестените пари от гориво. От Renault отказаха да коментират информацията, но източник на Reuters твърди, че главният изпълнителен директор Тиери Болор е обявил на срещата вижданията си, че дизелът ще бъде цялостно изхвърлен от пазара.Скандалът около Volkswagen се фокусира главно около софтуера, използван от германската фирма, за да бъдат преправени тестовете. Той обаче насочи и много погледи върху разликата между вредните емисии, които се забелязват при каране и вредните емисии, които се отчитат при тестове. От 2019 г. разрешителните за автомобили ще бъдат издавани след резултати от управление на автомобила в реални условия, което ще струва много на производителите, тъй като ще бъдат задължени да инсталират далеч по-скъпи системи.


description: Оставащата алтернатива е частен инвеститор да иска да купи проекта и изгради централата, но тя е много невероятна

title: Петкова: Продажбата на оборудването за "Белене" вече не е на дневен ред

maintext:
За да бъде взет и вторият реактор, страната ни ще трябва да доплати на "Атомстройекспорт" за неговото завършване, тъй като той е изграден на 90%, съобщи министър Теменужка Петкова
© НАДЕЖДА ЧИПЕВА
От арбитражното решение не става ясно кога НЕК ще може да получи оборудването, за което е осъдена.
Борисов и Путин са обсъдили енергийни въпроси по телефона
Премиерът Бойко Борисов е обсъдил в телефонен разговор с руския президент Владимир Путин редица въпроси по двустранното сътрудничество, включително и в областта на енергетиката. Разговорът е бил по инициатива на българската страна, съобщава пресслужбата на Кремъл, цитирана от ТАСС.
В хода на разговора българският министър-председател е заявил, че България настоява за преразглеждане на лихвените условия, поставени от "Атомстройекспорт" във връзка с обезщетението по АЕЦ "Белене", съобщиха от правителството. Борисов и Путин са обсъдили и проекта за газоразпределителен център на територията на България, както и подготовката на тристранна среща между България, ЕК и Русия, която да доведе до ясно уточняване на техническите, икономическите и юридическите детайли по отношение на проекта.
Препродажбата на реакторите за АЕЦ "Белене", за които страната ни беше осъдена да плати 628 млн. евро, не стои на дневен ред. Това заяви министърът на енергетиката Теменужка Петкова пред журналисти след гласуването на второ четене от бюджетна комисия на законопроекта, с който на Националната електрическа компания (НЕК) ще бъде отпусната възмездна помощ от фискалния резерв, за да плати на руската "Атомстройекспорт". По думите на Петкова проучванията са показали, че продажбата на оборудването не е изгодна, тъй като сумата, която ще получим, ще е много по-малка от тази, която дължим на руските производители.Вторият вариант, който сега става единствен, е да се приватизира проектът. Дотук управляващите твърдо заявяват, че няма да се дават държавни пари. За трайността на решенията на правителството обаче има достатъчно натрупана история, затова гаранция, че няма да се ползват нови милиарди на данъкоплатеца, няма. Ако не се намери частен инвеститор, вероятно продажбата на оборудването отново ще стане актуална.Препродажбата на двата реактора беше един от най-реалистичните варианти, след като арбитражното решение на Международния съд в Женева стана ясно в средата на юни. С тази цел българска правителствена делегация посети Иран, където беше обсъдена възможността реакторите да бъдат използвани за техен ядрен проект, който се изгражда с руско оборудване. До сделка обаче така и не се стигна, тъй като цената, предложена от иранците, е била твърде ниска.Бързането с плащането сега е, защото Русия е заплашила да продаде оборудването, ако трябва и на части, ако не им бъде платено веднага, става ясно от мотивите към законопроекта за държавната помощ.След заявлението на Петкова излиза, че единствената алтернатива (която не изглежда много реалистична) остава тази проектът да бъде изграден от частен инвеститор. Засега обаче не е ясно ще има ли интерес и какъв е финансовият модел. Естествено, има и сценарий с поставянето на реакторите в музей, без да бъде възстановен и един лев от платената на руснаците сума, който също е възможен. А за да бъде взет и вторият реактор обаче, страната ни ще трябва да доплати на "Атомстройекспорт" за неговото завършване, тъй като той е изграден на 90%, стана ясно от думите на Петкова.От решението на арбитража не ставало ясно още кога и как НЕК ще може да получи оборудването, за което трябва да плати 628 млн. евро. Тепърва се очаква и български експерти да посетят Русия, за да инспектират какво точно е произведено. Петкова посочи, че досега са изпратени две писма до "Атомстройекспорт" във връзка с това посещение, на които обаче не е било отговорено. Дори обаче да се окаже, че изграденото оборудване не отговаря на посоченото в арбитражното решение, то това не отменя плащането на цялата сума, а ще е въпрос на ново арбитражно дело, посочи Петкова.Депутатите от бюджетна комисия отхвърлиха предложенията, постъпили между първо и второ четене на законопроекта за възмездната помощ. Едно от тях беше на БСП, които предложиха да се запишат конкретна сума и срок на връщане на парите от НЕК. То обаче беше отхвърлено с мотивите, че сумата е записана в арбитражното решение. Освен това не е ясно кога ЕК ще одобри тази държавна помощ и колко лихви ще се натрупат дотогава. Тепърва искането за одобрение от Брюксел ще бъде изпратено, но едва ли може да се разчита то да бъде получено в по-кратки срокове от стандартните за подобна процедура, които траят около 3 месеца.Предложенията на Патриотичния фронт и Реформаторския блок да се плати само след сключване на споразумение, че оборудването заедно с документацията ще бъде получено и че помощта ще бъде описана като необосновани разходи за "Белене", също бяха отхвърлени. Самото арбитражно решение също не може да бъде предоставено на депутатите, тъй като сдържа търговска тайна. Те обаче могат да се запознаят с него в НЕК, посочи председателят на комисията Менда Стоянова.В сряда законопроектът трябва да бъде окончателно гласуван от Народното събрание.


description: Големият добив и доброто качество на зърното обаче няма да компенсират загубите от ниските цени на световните зърнени пазари

title: България има рекордно производство на пшеница от 36 години насам

maintext:
По-думите на министъра на земеделието и храните Десислава Танева средният добив и качествата на пшеницата тази година също са по-добри.
© Георги Кожухаров
Производството на пшеница в страната през 2016 г. е 5.6 млн. тона. Това по данни на Министерството на земеделието и храните е най-голямата реколта от 1980 г. насам. За сравнение - през миналата година добивът е бил 5 млн. тона. Резултатите от зърнената кампания бяха съобщени от министъра на земеделието и храните Десислава Танева след заседание на Националния консултативния съвет по зърното през седмицата. По-думите на Танева средният добив и качествата на пшеницата също са по-добри."По отношение на баланса и движението на реколтата от пшеница заедно с преходния остатък от миналогодишна реколта България влиза в тази маркетингова година с наличност от 6 млн. и 60 хил. тона пшеница. Малко по-малко от 2 млн. тона отиват за вътрешно потребление за консумацията на хората, както и за осигуряването на фуража. Останалото количество, което е близо 69% от общия добив, е за търговия и износ", обяснява Танева.По-добрите резултати в тазгодишната кампания са резултат най-вече от повишаването на ефективността на зърнените стопанства. "Комбинираха се много фактори. От една страна, зърнопроизводителите направиха големи инвестиции в техника и модернизация, въведоха нови технологии и сортове. От друга обаче, влияние имаха и добрите метеорологични условия", обясни пред "Капитал" председателят на Националната асоциация на зърнопроизводителите (НАЗ) Светослав Русалков.Средният добив от пшеница за страната е 494 кг спрямо 453 кг/дка година по-рано. Той нараства плавно през последните години (виж таблицата), като пряко отношение към този процес имат субсидиите за модернизация по Програмата за развитие на селските райони, чиито основни получатели за периода 2007 г. - 2014 г. бяха именно зърнопроизводителите.Въпреки новините за по-добрата реколта настроенията в сектора към момента са по-скоро песимистични. Цените на зърнените култури на международните борси през последните няколко години са в низходящ тренд заради рекордни световни реколти от пшеница и натрупването на големи преходни запаси. Намалението на средната цена, на която се търгува българското жито, сега е с 15% спрямо същия период на миналата година по данни на МЗХ. Според производителите сривът на стойността е дори по-голям."Хлебната пшеница се продава за 240 лв. за тон, докато цените по това време на 2015 г. бяха 310 лв./тон, а в годините преди това дори по-високи. В същото време заради различни манипулации на насажденията през тази година производствените ни разходи се повишиха с около 20%, рентите, които плащаме, също остават високи. По-добрата реколта няма да има никакъв икономически ефект за нас", казва собственикът на зърнено стопанство Костадин Костадинов. По данни на председателя на НАЗ финансовите резултати на зърнопроизводителите след тази кампания ще са близки до нула въпреки получаваните субсидии.


description: Най-големите пет публични компании в света са технологични

title: Amazon за пръв път достигна 400 млрд. долара капитализация

maintext:
Apple остава лидер по пазарна капитализация
сравнително
която беше лидер преди 10 години и чиито акции се движат по-плавно.
В
обаче
за
лидер по пазарна капитализация за пръв път през 2011 г. Още на следващата година
беше
по-
от тогавашния подгласник в класацията Exxon Mobil, след което "ябълката" на няколко пъти си разменяше първото място с Alphabet, компанията майка на Google, докато традиционните гиганти като Exxon и General Electric малко по малко слизаха надолу в подреждането.
Според много анализатори цената на акциите на технологичните компании е свързана не толкова с това, което те правят в момента, колкото с това как ще се развият те в бъдеще. "Оценяването на пазара в момента показва как то зависи предимно от бъдещите очаквания", казва технологичният анализатор Патрик Мурхед от Moor Insights and Strategy. "В момента инвеститорите залагат на технологии и гледат по-скептично на енергийните компании", добавя той.
За технологичния сектор имаше големи опасения, че се намира в поредния си балон, подобен на този от началото на века. Подобни твърдения обаче се чуват от почти десетилетие. Дори IT фирмите наистина да са надценени, балонът изглежда далеч по-издръжлив от очакванията. Apple, Alphabet,
Microsoft,
Amazon и
Facebook
продължават да се развиват и да произвеждат нови продукти и услуги, които се приемат добре от публиката. Приходите на някои от тях, като Microsoft например, не са в постоянен растеж, но това едва ли се приема като истински притеснителен знак за индустрията или компанията.
Пазарната капитализация на онлайн гиганта Amazon за пръв път достигна 400 млрд. долара и така успя да изпревари Facebook. Интересният факт е, че първите пет най-големи публични компании в света са технологични. Лидер е Apple, а след нея са Alphabet, Microsoft, Amazon и Facebook. Само преди десет години обаче единствената компания от тях в топ 5 бе Microsoft (виж графиката), а лидери бяха гиганти от "старата школа" като Exxon Mobil и GE.За последната седмица акциите на Amazon са скочили над 6% до 830 долара на акция. Според JPMorgan до декември 2017 г. стойността им може да надхвърли 1000 долара. Причината за положителните прогнози най-вече са продължаващият растеж на групата в е-търговията и доброто представяне в облачните услуги.Акциите на технологичните компании винаги са се смятали зарискови, като както растежът, така и спадът им може да бъде рязък. Не така стоят нещата при традиционните компании като Exxon,ъзходът на големите технологични групипродължава достатъчно дълго,да бъде наречен рисков. Apple станакомпаниятазначителновисоко оцененаПричините за доминацията на технологичните компании може да се търси не само в техния растеж, но и в проблемите на корпорациите "от стар тип". Преди два месеца Exxon обяви за седми пореден път, че печалбата й се свива, този път с 60%. В същото време Apple съобщи за пръв път в историята си за намаляване на приходите, което притесни инвеститорите, преди да отбележи най-добрата си седмица от три години насам след пускането на iPhone 7.Заемането на първите пет позиции от технологични компании се случи за пръв път през юли тази година, но бе за броени часове. Сега Facebook и Amazon изглеждат в по-стабилни позиции, а Exxon и Berkshire Hathaway намаляват шансовете си за скорошно връщане в челната петица. Съществува възможността големите пет технологични компании да станат шест предвид непрестанния растеж на Alibaba Group, водена от Джак Ма. Китайската група за електронна търговия се насочва към повече нови пазари и при запазване на темповете на растеж скоро може да бъде един от сериозните претенденти за влизане в челната петица.


description: Първата среща на европейските лидери след Brexit трябваше да стане символ на солидарност, но разкри разделенията в ЕС

title: Двете лица на Братислава

maintext:
Туск и Юнкер си обещаха до шест месеца да са изработили пътна карта за бъдещето на ЕС
© Reuters
Темата накратко:
- Срещата в Братислава трябваше да покаже, че ЕС може да работи и без Великобритания в условия на кризи. Тъй като все още никой от двете страни на Ламанша не е наясно как трябва да протече процесът по Brexit, фокусът бе изместен в посока сигурност.
- Единствените теми, които могат да обединят европейските лидери в момента, са тези за затягането на граничния контрол и единната европейска армия. Липсваха разговори за проблемите на еврозоната.
- Не е ясно дали България печели нещо повече от няколко десетки милиона евро за бежанците, като например подкрепа за присъединяване към Шенген и валутния съюз.
Ивайло Яйджиев от Института за европейски политики новата служба за гранична охрана ще даде на Фронтекс малко по-голям бюджет, правомощия, екипировка и екип, но за охраната на границите ще продължи да се разчита на държавите членки. "Ако системата успее да запуши "дупките" във външния контрол, това ще позволи да се премахнат временните вътрешни контролни пунктове в рамките на Шенген", смята Яйджиев и добавя, че това е далеч от решение на мигрантската криза, което изисква обща политика по даването на убежище и легален начин за кандидатстване – мерки, за които още не се говори. Идеята за единна армия пък е реверанс на Германия към Франция, която трябва да има централна роля в изграждането ѝ, но ако наистина се случи, ще отнеме десетилетия.
Ренци не е сам - скорошната среща на Средиземноморския клуб на южноевропейските държави на 9 септември излезе със собствена декларация срещу политиките за остеритет и нуждата от нова формула за икономически ръст и понижаване на безработицата - особено младежката. "Братислава показа, че този ЕС, в който ние влязохме през 2007 г., вече го няма. Целта на ЕС вече не е да бъде модел за лидерство в един отворен свят, а да защитава гражданите, като ги затвори от външните опасности", казва Ивайло Яйджиев. Той все пак определя като положителен факта, че лидерите не са се фиксирали върху рубикона Brexit, а са се опитали да изградят стратегическа насока за бъдещето на ЕС.
"Братислава сякаш "забрави" за проблемите в еврозоната, а виждаме ясни банкови проблеми в Италия и Германия, докато банковият съюз остава наполовина изграден." - Ивайло Яйджиев, Институт за европейски политики
"Европа трябва да спре или поне да намали значително нелегалната имиграция".
"Грандиозен успех." Така бе описан поредният дипломатически поход - този път в посока Братислава - на премиера Бойко Борисов от раболепните на правителството български медии. Факт е, че решението от срещата на върха в словашката столица България да получи спешно 160 млн. евро бе една от малкото конкретни новини, но това, погледнато по-отгоре, всъщност е точно обратното на успех.Извън обещаните милиони най-важните изводи бяха направени от трима европейски лидери. "Европа е в критична ситуация", заяви неформалният лидер на ЕС Ангела Меркел пред своите европейски колеги. Като "екзистенциална криза" пък описа ситуацията президентът на ЕК Жан-Клод Юнкер. "Турбулентни времена, белязани от кризи и конфликти", включи се и президентът на Съвета на Европа Доналд Туск. Тези заявления трябва да притесняват всички страни членки и най-вече България. Защото краткосрочният финансов дивидент и превръщането на страната в "пазач" на портата на "Крепост Европа" не може да компенсират негативите, които неминуемо ще последват за България в един все по-фрагментиран съюз.А индикациите за това са явни. Срещата в Братислава трябваше да покаже, че ЕС може да работи и без Великобритания в условия на кризи. Тъй като все още никой от двете страни на Ламанша не е наясно как трябва да протече процесът по Brexit, фокусът бе изместен в посока сигурност. "Хората разбираемо очакват от техните лидери да защитят мястото, където живеят, и да осигурят сигурност", заяви в писмо преди срещата Доналд Туск. Затова и на върха на дневния ред бяха поставени цели, които или са лесно изпълними, или звучат гръмко - засилване на граничния контрол и на вътрешната сигурност на континента, създаване на обща европейска армия и справяне с младежката безработица.По първата идея за нова гранична агенция Фронтекс 2.0 се работи още от миналия декември, а ЕК подготвя общ антитерористичен закон също оттогава. СпоредВ крайна сметка единственият дългосрочен резултат от срещата бе договорката в следващите шест месеца да се изработи "пътна карта" от мерки, които трябва да възвърнат общественото доверие в ЕС.Отвъд гръмките заявления за по-солидарен съюз в Братислава прозираше засилващото се недоволство на все повече европейски държавници от германското лидерство. Вишеградската четворка, предвождана от унгарския премиер Виктор Орбан, се обяви за повече власт в ръцете на националните правителства и по-силни външни граници. Орбан директно нарече политиката на отворени врати към бежанците на Меркел "самоунищожителна и наивна". Самата германска канцлерка се опита да изкара срещата изключително ползотворна и заяви, че трудните въпроси не са били избягвани, а всичко е било дискутирано. Италианският премиер Матео Ренци обаче счупи витрината на привидното единство, като отказа да се присъедини към пресконференцията на Меркел и френския президент Франсоа Оланд след срещата. Ренци директно обвини ЕС, че няма план за решаване на бежанската криза, политиката на бюджетни ограничения и дори критикува двойния стандарт на Брюксел, който неглижира увеличаващия се дефицит на германската икономика. "Братислава сякаш "забрави" за проблемите в еврозоната", смята Ивайло Яйджиев. Според него това е притеснително, тъй като "виждаме ясни банкови проблеми в Италия и Германия, а банковият съюз все още остава само наполовина изграден."С две думи, противниците на Германия в ЕС се увеличават, а настроенията срещу лидерството на Меркел се засилват. Истината е, че неразбирателството в ЕС никога не е утихвало. Сега просто избухна на форума за помиряване, което е симптоматично.Ако има една сфера, в която европейските страни да са на едно мнение, това е тихият нов курс за справяне с бежанската криза. Миналогодишните разговори за квоти, солидарно разпределение на мигранти от Гърция и Италия към трети европейски страни вече не са на дневен ред. Отвъд повърхностните спорове между източноевропейските страни и Запада, те действаха в изумителен синхрон по затварянето на т.нар. балкански бежански маршрут и подписването на мигрантската сделка с Турция през пролетта. Това намали многократно броя на пристигащите през Егейско море мигранти. Сделката на ЕС с Либия и ООН за общо патрулиране на либийските териториални води пък трябва да ограничи трафика на хора през алтернативния средиземноморски маршрут. Промяната на бежанския дневен ред си пролича и от изказванията на германската канцлерка, която заяви, че


description: Холандия

title: Духът на времето

maintext: Два фотопроекта на известния чешки фотограф Йозеф Куделка ще бъдат показани в рамките на една изложба в Холандския музей на фотографията в Ротердам.Това са Exiles, документираща впечатленията на Куделка по време на 20-годишното му странстване из Европа, след като през 60-те е в изгнание заради властта в Чехословакия, и Wall - проект, който започва през 2007 г. В него той отразява израелско-палестинския конфликт и реакциите около стената, която Израел издига по Западния бряг. Според организаторите въпреки различните периоди, в които Куделка е работил по двете серии, темите, които засягат, се припокриват: осъждането, изолирането и потискането на различни групи хора.Това е първата изложба на фотографа в Холандия от 40 години насам.Повече информация за експозицията и за книгата, включваща снимките от двата проекта, на magnumphotos.com


description: Поръчки Авариен ремонт на мост при с. Малорад, община Борован600 хил. лв.Община Борован обяви публично състезание за...

title: Най-големите поръчки и договори през седмицата

maintext:
© ЮЛИЯ ЛАЗАРОВА
ДП "Национална компания Железопътна инфраструктура" сключи пореден договор с обединение "ЕТС Технолоджи", включващо "Водстрой 98", "Хидрострой" АД, "Балкантел" и "Бонети". НКЖИ има рамково споразумение с обединението от 2013 г. за "Ремонт, рехабилитация, модернизация, поддръжка, укрепване и възстановяване на обекти от инфраструктурата". Оттогава досега сдружението на "Водстрой" е взело поръчки за около 70 млн. лв. Другите изпълнители в рамките на същото споразумение са взели поръчки за десетократно по-малки суми. Новият договор е за 5.78 млн. лв. без ДДС и е за "Рехабилитация на съоръженията и устройствата на осигурителната техника и телекомуникационните мрежи в железопътния участък София - Карлово". Поръчката включва подмяна на релсовите вериги с броячи на оси в гарите Златица, Пирдоп, Христо Даново и Сопот; подмяна пулт-табла, токозахранващи стативи и преустройство на схеми за управление на входни сигнали във всички гари от участъка; пресъоръжаване на 5 бр. АПУ и съоръжаване на 4 бр. междугария с автоматични блокировки без проходни сигнали с броячи на оси.
Община Борован обяви публично състезание за инженеринг - проектиране и изграждане на обект: "Неотложно аварийно-възстановителни работи на съоръженията – мост при с. Малорад, община Борован, за предотвратяване на последиците от притока на река Бързица". В предмета на поръчката се включва изработване на инвестиционен проект (във фаза "работен проект"), строителни работи за възстановяване на мост, находящ се в с. Малорад, представляващ част от общински път VR 1037 Малорад - Рогозен над река Батлак, ляв приток на р. Бързица, и упражняване на авторски надзор. Цената има 30% тежест при избора на изпълнител. Изискванията към кандидатите са да имат минимален общ оборот за последните три години, включително минимален оборот в сферата, попадаща в обхвата на поръчката, изчислен на база годишните обороти, в размер не по-малко от 600 хил. лв. без ДДС. Участниците трябва да имат опит в изпълнението на СМР (строителство и/или проектиране и изпълнение на строеж), идентично или сходно с предмета на настоящата обществена поръчка, изпълнено през последните 5 години: дейности по изпълнение на строително-монтажни работи (изграждане и/или ремонт, и/или рехабилитация, и/или реконструкция) на обекти от транспортната инфраструктура, улици и/или пътища и/или на съоръжения към нея (мостове, канали, тунели, надлези, подлези, прелези) или еквивалентно. Оферти се приемат до 19 септември."Първа МБАЛ - София" ЕАД със седалище бул. "Патриарх Евтимий №37" обяви поръчка за пране, гладене и поддръжка на болнично бельо и работно облекло. Критерият за избор на изпълнител е най-ниска цена. Участниците трябва да притежават: удостоверение от РЗИ за извършване на дейностите по чл.2 от Наредба №37 за хигиенните изисквания към устройството и експлоатацията на обществените перални на МЗ или еквивалент; разрешително за пране на бельо, замърсено с биологични материали; разрешение за пускане на пазара на биоциден препарат. Те трябва да са реализирали минимален общ оборот от 350 хил. лева без ДДС за последните три години, както и да са изпълнили дейности с предмет и обем, идентични или сходни с тези на поръчката, през последните 3 години. Те трябва да разполагат със сертификат за произход и качество на предлаганите перилни препарати дезинфектанти или еквивалент. Срокът за изпълнение на поръчката е 24 месеца. Оферти се приемат до 26 септември.Териториално държавно горско стопанство Горна Оряховица, част от Северно централно държавно предприятие, обяви поръчка за основен ремонт на горски автомобилен път Бряговица - Брестчета. Обществената поръчка е насочена към извършването на основен ремонт на горски автомобилен път, чрез който ще се даде възможност на горското стопанство Горна Оряховица да извършва горскостопанските и ловностопанските си дейности, заедно с това ще се подобри опазването на горите, управлявани от стопанството, и ще се постигне желан икономически ефект при обичайната дейност на стопанството. Цената има 40% тежест при избора на изпълнител. Срокът за изпълнение е 270 дни. Участниците трябва да имат опит в изпълнението на строителство и/или проектиране и изпълнение на строеж, еднакво или сходно с предмета на настоящата обществена поръчка, изпълнено през последните 5 години. За строителство, "сходно" с предмета на поръчката, следва да се разбира: строително-монтажни работи по строителство на пътища, включително ремонтни строителни работи по строителство на пътища. Оферти се приемат до 29 септември.Община Айтос обяви поръчка за "Изграждане и възстановяване на зони за обществен отдих в лесопарк "Славеева река", гр. Айтос, и подобряване на транспортно–комуникационните характеристики на довеждащата инфраструктура и оформяне". Тя е разделена на следните позиции: Обособена позиция №1: Изграждане и възстановяване на зони за обществен отдих в лесопарк "Славеева река". Общата площ на имота на парка е 381.305 дка. Лесопаркът има два пешеходни подхода и един автомобилен. На територията на парка се намират: детски площадки, кътове за отдих, множество чешми и мостове, две нефункциониращи водни площи, лятна естрада и зоокът. По цялото продължение на парка преминава Славеева река, откъдето идва и името на парка - предвижда се рехабилитация и изграждане на тематични кътове и поставяне на съоръжения при зоните за отдих, ремонт на линейната инфраструктура и озеленяване. Обособена позиция №2: Рехабилитация на ул. "Паркова" между ОТ217, ОТ224 и ОТ216 и ул. "Георги Тихолов". Предвидено е възстановяване на асфалтовото покритие с изравнителен пласт от неплътен асфалтобетон и 4 см плътен асфалтобетон, което създава предпоставки за по-голяма дълготрайност на асфалтовото покритие. Подробности се съдържат в техническите спецификации на поръчката, публикувани в профила на купувача на възложителя. Оферти могат да се подават и за двете обособени позиции. Цената има 35% тежест при избора на изпълнител. Срокът за изпълнение е 60 дни. Парите за поръчката са осигурени целево от Министерския съвет. Участниците трябва да имат оборот за последните три години от 2.5 млн. лв. за първа позиция и 0.6 млн. лв. за втора позиция (3.1 млн.лв. за двете). Те трябва да са изпълнили поне един сходен обект за последните 5 години. Оферти се приемат до 10 октомври.Община Септември обяви поръчка за реконструкция и подмяна на главен канализационен колектор №1 и съпътстващ водопровод по ул. "Л. Каравелов" и бул. "България", гр. Септември. Реконструкцията и подмяната на части от главните клонове на града ще спомогне за подобряване работата на градската ПСОВ, така че да функционира без значителна инфилтрация и разреждане на отпадъчния поток. Това ще доведе до намаляване на експлоатационните разходи за поддръжка и оттам ще рефлектира върху цената на 1 m3 пречистена вода. От особена важност и главен приоритет е подмяната на участък от главен канализационен колектор №1 около гаровия район, където процентът инфилтрация, проникващ в канализационните тръби, е най-висок. Цената има 50% тежест при избора на изпълнител. Участникът да е реализирал строително-монтажни работи/дейности по изграждане и/или реконструкция, и/или рехабилитация, и/или ремонт на водопроводни (водоснабдителни) и/или канализационни мрежи, и/или съоръжения през последните 5 години. Поръчката се финансира от Предприятието за управление на дейностите по опазване на околната среда (ПУДООС). Оферти се приемат до 7 октомври.


description: Германският канцлер пое отговорност за изборните резултати, но защити решенията, които е вземала

title: Бежанската политика на Меркел доведе до загубата в родната й провинция

maintext:
"Всички сега трябва да помислим как да спечелим обратно доверието", коментира Меркел.
Съюзниците на канцлер а искат да се постави таван на броя на бежанците.
Съюзниците на германския канцлер Ангела Меркел настояват тя да промени курса на бежанската си политика. Причината е, че нейният управляващ Християндемократически съюз претърпя поражение на регионалните избори от антимигирантска партия, пише ВВС. Популистката "Алтернатива за Германия", сформирана едва преди три години, зае второто място в родната провинция на германския канцлер Мекленбург-Предна Померания.Меркел пое отговорността за изборната загуба. "Разбира се, това има връзка с политиката за бежанците, така че аз нося отговорността", каза тя на пресконференция в края на срещата на върха на Г-20 в Китай. Но канцлерът защити решенията, които е вземала, и посочи, че трябва да спечели обратно доверието на електората.Около 1.1 млн. бежанци и имигранти влязоха в Германия през 2015 г. Много от тях пристигнаха, след като правителството реши да разхлаби граничния контрол.Меркел коментира, че е "много недоволна" от изборния резултат. "Всички сега трябва да помислим как да спечелим обратно доверието. И това важи, разбира се, най-вече за мен. Очевидно тези резултати имат общо с бежанския въпрос. Но аз смятам, че взетите решения са били правилни и трябва да продължим да работим по тях", заяви канцлерът.Този вот беше разглеждан като важен тест преди парламентарните избори догодина и беше доминиран основно от бежанската политика на Меркел. От една година тя твърди, че Германия може да се справи. Но германските гласоподаватели, изглежда, не са убедени. Посланието срещу имиграцията на "Алтернатива за Германия" се харесва на онези избиратели, които са загрижени относно теми като интеграцията и вътрешната сигурност. Всичко това не е добра новина за Меркел. Но анализатори предупреждават, че тя не бива да бъде подценявана, въпреки че рейтингът й е стигнал петгодишно дъно. Канцлерът има навика да възстановява позициите си, а по принцип липсва сериозен претендент, който да я замени."Алтернатива за Германия" обаче демонстрира увереност. Нейни лидери заявяват, че "вероятно това е началото на края на канцлерството на Меркел".Поддръжниците на Меркел също посочват, че има проблем. "Това е поражение за нея и бежанската й политика", казва Едмунд Щойбер, почетен председател на Християнсоциалния съюз - баварската "сестринска" партия на християндемократите. По думите му не е достатъчно да се критикуват симпатизантите на "Алтернатива за Германия", а трябва да се разбере защо гражданите губят вяра в политиката на управляващите. Щойбер призовава за ограничавана на броя на хората, които влизат в Германия.Християндемократическият съюз е в коалиция на национално равнище с Германската социалдемократическа партия, а също така и на регионално ниво в Мекленбург-Предна Померания, въпреки че сега това може да се промени. На местния вот Германската социалдемократическа партия печели 30.6%, втора е "Алтернатива за Германия" с 20.8%, а на трето място се нарежда Християндемократическият съюз с 19%.От Християндемократическия съюз признават, че пристигането на стотици хиляди имигранти без документи е "надуло платната на "Алтернатива за Германия". Според генералния секретар на Християнсоциалния съюз Андреас Шойер сега е необходимо да се постави таван на броя на бежанците и по-добро репатриране на онези, които не покриват изискванията за получаване на убежище.Преди вота Меркел даде интервю за имиграцията, в което посочи, че промяната не е нещо лошо и "Германия ще остане Германия с всичко това, което ни е скъпо". Въпреки че популярността й спада, тя все пак се радва на одобрение от 45% и й предстои да реши дали ще се кандидатира за четвърти мандат на изборите догодина.


description: Италианската банка търси начини да заздрави капиталовите си позиции

title: Unicredit обмисля продажба на бизнеса си за управление на активи Pioneer

maintext:
Подразделението Pioneer Investments управлява активи за около 245 млрд. долара
Банката може да продаде лошите си кредити по модела на Monte Paschi.
Най-голямата италианска банка Unicredit обмисля пълна продажба на подразделението си за управление на активи Pioneer, съобщава Financial Times, позовавайки се на свои източници, запознати с въпроса. Банката иска да набере капитал и да заздрави счетоводния си баланс, след като беше една от слабо представителите се европейски финансови институции на стрес тестовете на ЕЦБ.Новият главен изпълнителен директор на банката Жан-Пиер Мустие търси начини да подсили капиталовите буфери на единствената италианска финансова институция, която се счита за системно важна в глобален мащаб. Предишният ръководител на банката Федерико Гицони трябваше да напусне през май, след месеци на недоволство от страна на акционерите.Опитният френски банкер Мустие трябва да представи новия стратегически план преди края на годината. Според източниците на FT планът се оформя като тригодишна програма за преструктуриране. Освен пускането за продажба на подразделения като Pioneer и полската банка Pekao Мустие обмисля прехвърлянето на лоши кредити на стойност милиарди евро към нова фирма за секюритизации. Плановете предвиждат и увеличаване на капитала с до 10 млрд. евро. Unicredit са отказали да коментират официално тази информация.Unicredit е загубила над половината си пазарна капитализация от началото на годината заради притесненията на инвеститорите относно голямото количество лоши кредити в италианския банков сектор. Съотношението на капитала от първи ред на Unicredit е възлизало на едва 10.3% към края на юни. Това ниво е близо до минималното сред големите банки в еврозоната според данните от стрес тестовете на ЕЦБ, резултатите от които бяха публикувани през юли.Подразделението Pioneer Investments управлява активи за около 245 млрд. долара. Unicredit, която в България е собственик на Уникредит Булбанк, първоначално се опита да продаде контролен дял от този бизнес на испанския конкурент Santander, като запази 33% от капитала. Тези планове се провалиха през юли, след като регулаторите в страната са заявили, че положителният ефект върху баланса на Unicredit ще е по-слаб от очакваното.Италианските регулатори също така не одобряват идеята за продажба на чужд купувач на Pioneer, която е един от големите инвеститори в държавен дълг, пише изданието. По-рано тази година Unicredit обяви, че обмисля и първично публично предлагане на Pioneer, като според източници от банковия сектор тази възможност все още е на масата.Продажбата на мажоритарния дял в полската банка Pekao е в по-напреднала фаза, като Unicredit води преговори с контролирания от полската държава застраховател PZU. Освен продажбата на активи Unicredit възнамерява да отдели голяма част от необслужваните кредити в ново дружество. То ще може да емитира гарантирани от италианската държава ценни книжа, известни като GACS. Unicredit се оглежда за потенциален външен инвеститор в това ново звено.Повечето анализатори очакват Мустие, който в миналото е оглавявал корпоративното и инвестиционно банкиране в Societe Generale, да предприеме значително увеличение на капитала. Нуждата от това ще се увеличи заради капиталовата дупка, която ще остане след отделянето на лошите кредити. Според рейтинговата агенция Moody’s капиталовата адекватност на Unicredit ще спадне до 8.7%, ако предприеме пълно прочистване на лошите кредити. Такъв ход вече беше предприет от третата най-голяма банка по размер на активите в страната, Monte Paschi.


description: Стремежът към здравословно хранене става все по-ясно изразен и през ръста на биосектора, и през тенденцията да се готви у дома

title: Здравето е храна, храната е здраве

maintext:
Инфографика Хладилникът на:
Тя: 28, криейтив индустрия
Той: 39, собственик на дизайн студио
Увеличаване Хладилникът на:
Тя: 28, криейтив индустрия
Той: 39, собственик на дизайн студио
Преглед на оригинала Смаляванеа>
80% от българите мислят, че качествените хранителни продукти са прекалено скъпи
Източник: Pragmatica
52% от потребителите казват, че напоследък все по-често купуват здравословни хранителни продукти
Източник: Pragmatica
специалистката по хранене и диететика проф. Донка Байкова, която прави проучвания на хранителните навици на българите заедно с Националния център по опазване на общественото здраве.
Що е то здравословно хранене обаче подлежи на широки интерпретации, виждаме от други проучвания на нагласите на потребителите. "За едни това е биохраната,
Стремежът към по-добро хранене личи и през бума в търговията на биологично чисти храни. Търговските обекти за биохрани не само стават повече и разширяват присъствието си на пазарите извън София и от центъра на града към кварталите, но и постоянно увеличават и разнообразяват асортимента си. Ръстът на биотърговията се вижда ясно и във финансовите отчети на основните играчи в този сегмент. Така например приходите на "Балев био маркет" нарастват близо пет пъти - от 796 хил. през 2010 г. до 3.9 млн. лв. през 2015 г. За същия период оборотите на веригата магазини "Биомаг" са се увеличили близо 2.5 пъти от 467 хил. лв. до 1.1 млн. лв., а бизнесът на "Смарт ограник" АД, през която се управляват търговските обекти от бранда "Зелен", е пораснал от 4 млн. лв. през 2013 г. до 16.7 млн. лв. през 2015 г. "От създаването на компанията преди седем години удвояваме приходите всяка година", обяснява собственикът на "Смарт ограник" Яни Драгов. "За това време мога да кажа, че аудиторията на продуктите, които са био или здравословни, се разшири значително. Това се дължи на няколко причини, основните от които са разочарованието от качеството на конвенционалните храни и повишеното съзнание какво точно консумираме", добавя той.
По негови данни се променя и самото търсене на биохрани. Ако допреди потребителите са се отбивали в специализираните биомагазини основно за продукти, които нямат конвенционална алтернатива (като суперхраните и киноата), сега започва да се търси всичко и все повече биостоки да се потребяват във всекидневното хранене. Сред тях са дори биобрашно и биоолиото.
"Смятам, че с желанието на все повече хора да се хранят здравословно и отговорно към околната среда този сегмент при храните ще расте още. А колкото повече хора ги търсят, толкова повече ще се увеличава конкуренцията в производството на био и цените ще падат. Не виждам този тренд да се обърне в бъдеще", казва Драгов.
Неговото мнение споделя и собственикът на "Биомаг" Любомир Ноков.
Сменят белия хляб с пълнозърнест. Внимават какво слагат върху филията за закуска. Пазят стомасите си от пърженото и газираното и мислят два пъти, преди да посегнат към сладкото. Избират плодовете и зеленчуците според сезона и произхода им. И следят колко се движат през деня. Без да залитат в крайности, посягат към "био"-то в магазина или го търсят в "градината на баба". Независимо от доходите си семействата, с които "Капитал" разговаря за това какво ядем и как избираме (виж инфографиките вляво), държат на здравето си и приемат храната като важна част от неговото опазване.Стремежът към здравословно хранене бавно и полека се превръща в масова тенденция, която "заразява" целия хранителен пазар и променя търсенето и предлагането. Можем да я проследим в поведението на потребителите, отразено в националната статистика и пазарните проучвания. В спадащите продажби на "вредните" храни и растящото потребление на "полезните". В новите концепции на търговските вериги и разширяването на биощандовете им и секциите със свежите продукти. В качващите се обороти на търговските обекти за биохрани и появата на все повече специализирани магазини по кварталите.От данните на НСИ, които внимават в голямата картина на това как се хранят българите във времето, се вижда, че през последните десет години, хората са намалили значително консумацията на хляб, колбаси и газирани напитки за сметка на повече месо, риба и плодове и зеленчуци. "Категорично мога да кажа, че днес се храним по-здравословно спрямо десет или двадесет години назад", казва и"След приемането на България в ЕС се уеднакви общият пазар, а оттук и моделите на хранене, така че сега не се храним по-нездравословно от другите граждани на Европа. Разликата е, че биохраните, които са наистина по-здравословния вариант, в други държави на ЕС са едва 20-30% по-скъпи от конвенционалните храни, докато тук разликата все още е по-голяма", допълва тя. Според нея въпреки разнообразието на пазара и прогреса по отношение на качеството на много от храните доброто хранене си остава приоритет на една по-малка платежоспособна група хора.за други - домашно приготвената храна, за трети - храната тип манджа, тоест не сухият сандвич или пица. Хората си имат своето виждане по темата и компаниите вече трябва да се съобразяват с това в комуникацията си, ако искат да обхванат по-широк брой от хора от тези различни групи", казва Диньо Маджаров, директор "Изследвания" в маркетинговата агенция Pragmatica. В тяхното проучване на нагласите например е видно, че половината българи казват, че напоследък все по-често купуват здравословни хранителни продукти, но за 80% от хората качествените продукти са прекалено скъпи.Здравословното е мегатренд и според компанията за потребителски проучвания "Nielsen България". Те смятат, че българските потребители стават по-склонни да плащат повече за по-здравословни продукти, а в сравнително проучване на 34 пазара забелязват, че българите са най-съгласни с твърдението, че храните без изкуствени съставки са винаги по-здравословни."Никой не вярваше, че биопазарът има бъдеще. Сега ситуацията много се променя. Вече във всички големи супермаркети се предлагат биостоки. Този канал в момента дори доминира продажбите. На малките специализирани магазини им е много по-трудно", казва Ноков. Според него тези, които първи възприемат здравословния начин на хранене, са образованите и любопитни потребители. Втората голяма група са хората, които достигат до това поради здравословни причини, а третата са родителите на малки деца, които са склонни да се грижат за тях по-добре, отколкото за себе си.